എവേ ലീഗ് മത്സരങ്ങളില് അപരാജിതരായി ചരിത്രം കുറിച്ച് മാഞ്ചസ്റ്റര് യുണൈറ്റഡ് ഇന്ന് വോള്വ്സിന് എതിരെ നേടിയ വിജയത്തോടെ മാഞ്ചസ്റ്റര് യുണൈറ്റഡ് പ്രീമിയര് ലീഗില് ഒരു പുതിയ ചരിത്രം കുറിച്ചു. ഏറ്റവും കൂടുതല് എവേ മത്സരങ്ങളില് തുടര്ച്ചയായി പരാജയപ്പെടാത്ത ആഴ്സണലിന്റെ റെക്കോര്ഡിനൊപ്പം കഴിഞ്ഞ ആഴ്ച എത്തിയ മാഞ്ചസ്റ്റര് യുണൈറ്റഡ് ഇന്ന് അവരെയും മറികടന്ന് റെക്കോര്ഡ് ഇട്ടു. ഇന്നത്തെ വിജയത്തോടെ 28 എവേ ലീഗ് മത്സരങ്ങളില് തുടര്ച്ചയായി പരാജയം അറിയാതിരിക്കാന് യുണൈറ്റഡിനായി. 200304 കാലഘട്ടത്തിലെ ഇന്വിന്സിബിള് ആഴ്സണല് ആയിരുന്നു 27 എവേ മത്സരങ്ങളില് മുമ്ബ് അപരാജിതരായത്. മാഞ്ചസ്റ്റര് യുണൈറ്റഡ് കഴിഞ്ഞ സീസണ് മുഴുവന് പ്രീമിയര് ലീഗില് എവേ പരാജയങ്ങള് ഇല്ലാതെ ആയിരുന്നു മുന്നേറിയത്. പത്ത് സമനിലകളും 18 വിജയങ്ങളും അടങ്ങുന്നതാണ് മാഞ്ചസ്റ്റര് യുണൈറ്റഡിന്റെ ഈ റെക്കോര്ഡ് അപരാജിത കുതിപ്പ്. അവസാനമായി ലിവര്പൂളിനെതിരെയാണ് മാഞ്ചസ്റ്റര് യുണൈറ്റഡ് എവേ മത്സരത്തില് പരാജയപ്പെട്ടത്.